《水月园》
宋代·董嗣杲

园门当路掩清华，乔木灵根裹翠霞。
地拥楼台齐葛岭，天分香影傍林家。
中兴勋将曾营业，外邸王孙且看花。
月色水光三十里，何人来此泛仙槎。

作者简介：董嗣杲，字明德，号静传，杭州（今属浙江）人。理宗景定中榷茶九江富池。度宗咸淳末知武康县。宋亡，入山为道士，字无益。嗣杲工诗，吐爵新颖。